'Die regering het van ons vergeet: Ons is bruin' | Netwerk24
'Die regering het van ons vergeet: Ons is bruin'
"Dit gaan goed, meneer," sê hierdie vrou, al het haar hut geen lopende water nie, al is die kragpale nie gekoppel nie, en al is daar net 'n dolleë kastrol in haar klein kombuis. Foto: Kobus Smit
Verlede maand ry ek die informele nedersetting op Victoria-Wes binne. Die son skyn heerlik terwyl 'n geniepsige oostewindjie piets. Die vuil, stowwerige teerstraat eindig en ek steek 'n verlate treinspoor vol blikke en rommel oor.
Sover die oog kan sien, is dit net sinkhokkies, kragpale, mense en stofstrate. Die geroeste, vuil sinkplate dra 'n boodskap van doodsheid, armoede, koue en sukkel. Hier en daar staan groepies beteuterd in die son langs hul sinkhutjie, skuilend teen die koue wind.
Ek besluit om te stop. By no. 2693 is dit wasdag. Daar is baie wasgoed en net een wasser! Die res sit in die son en gesels. Die vrou regs sit op die grond in haar nagklere en kamerjas met 'n beker koffie.